เซฟีพิม

เซฟีพิม () เป็นยาปฏิชีวนะเซฟาโลสปอรินรุ่นที่สี่ เซฟีพิมมีฤทธิ์ต้านแบคทีเรียแกรมบวกและแกรมลบได้อย่างกว้างขวาง โดยมีฤทธิ์ต้านแบคทีเรียทั้งสองชนิดมากกว่ายารุ่นที่สาม การวิเคราะห์อภิมานใน ค.ศ. 2007 ชี้ให้เห็นว่าเมื่อนำข้อมูลการทดลองมารวมกัน พบว่าอัตราการเสียชีวิตเพิ่มขึ้นในผู้ป่วยที่ได้รับเซฟีพิมเมื่อเทียบกับยาปฏิชีวนะเบตา-แลคแทมอื่น ๆ เพื่อเป็นการตอบสนอง องค์การอาหารและยาสหรัฐ (FDA) ได้ทำการวิเคราะห์อภิมานย้อนหลังด้วยตนเอง ซึ่งพบว่าไม่มีความแตกต่างของอัตราการเสียชีวิต

เซฟีพิมได้รับการจดสิทธิบัตรใน ค.ศ. 1982 โดย Bristol-Myers Squibb และรับรองให้ใช้ทางการแพทย์ใน ค.ศ. 1994

ยานี้ถูกนำออกจากรายการยาจำเป็นขององค์การอนามัยโลกใน ค.ศ. 2019

 อ้างอิง 

 แหล่งข้อมูลอื่น 




หมวดหมู่:เซฟาโลสปอริน